

ՀԻՄՆԱՎՈՐՈՒՄ
  «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՕՏԱՐՎՈՂ ԳՈՒՅՔԻ ՍԵՓԱԿԱՆԱՏԵՐԵՐԻՆ ՓՈԽՀԱՏՈՒՑՄԱՆ ՆՊԱՏԱԿՈՎ ԳՈՒՄԱՐ ՏՐԱՄԱԴՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ


Իրավական ակտի ընդունման անհրաժեշտությունը. 
Հայաստանի Հանրապետության կառավարության որոշման նախագծով նախատեսվում է ՀՀ 2026թ-ի պետական բյուջեում կատարել վերաբաշխում 44,933.4 հազար դրամի չափով (բյուջետային ծախսերի տնտեսագիտական դասակարգման «Հող» հոդվածով` 44,423.4 հազար դրամ, «Մասնագիտական ծառայություններ» հոդվածով՝ 470.0 հազար դրամ և «Պարտադիր վճարներ» հոդվածով՝ 40.0 հաար դրամ)՝ գումարն ուղղելով ՀՀ Արարատի մարզի Վեդի համայնքի Փոքր Վեդի բնակավայրի վարչական սահմաններում գտնվող և «Քաղաքատեղի Արտաշատ» պատմության և մշակույթի անշարժ հուշարձանի (պետական ցուցիչ՝ 3.49.2) տարածքում ներառված, հանրության գերակա շահ ճանաչված թվով 10 հողամասի ձեռքբերմանը:
Փոխհատուցման գումարները հատկացվում են ՀՀ 2026թ-ի պետական բյուջեի 1075 ծրագրի 21001 միջոցառմամբ և 1168 ծրագրի 32001 միջոցառմամբ նախատեսված գումարներից: Գումարները նվազեցվում են պայմանագրերով ճծանրաբեռնված տողերից (օբյեկտների գծով պայմանագրերը չեն կնքվել՝ կապված մրցույթների չկայացմման և ՆՆՓ-երի լրամշակմամբ): Նվազեցվող գումարների հետագա վերականգնման անհրաժեշտությունը բացակայում է: Միաժամանակ, 9 ամսում չբավարարող գումարը՝ 19,067.4 հազար դրամի չափով հատկացվում է  ՀՀ 2026թ-ի պետական բյուջեի ժամանակավորապես ազատ միջոցներից։


Ընթացիկ իրավիճակը և խնդիրները.
ՀՀ կառավարության 2025 թվականի դեկտեմբերի 18-ի N 1869-Ն ՀՀ Արարատի մարզի Վեդի համայնքի Փոքր Վեդի բնակավայրի վարչական սահմաններում գտնվող և «Քաղաքատեղի Արտաշատ» պատմության և մշակույթի անշարժ հուշարձանի (պետական ցուցիչ՝ 3.49.2, այսուհետ՝ հուշարձան) տարածքում ներառված ֆիզիկական անձանց սեփականությունը հանդիսացող թվով 10 հողամասի նկատմամբ «Հանրության գերակա շահերի ապահովման նպատակով սեփականության օտարման մասին» օրենքով սահմանված կարգով ճանաչվել է հանրության գերակա շահ:
Նշված որոշման 4-րդ և 5-րդ կետերով հանձնարարվել է ապահովել գույքի արժեքի գնահատումը, գույքի ձեռքբերումը և գույքի նկատմամբ գույքային իրավունքների ու սահմանափակումների պետական գրանցումը՝ ՀՀ կրթության, գիտության, մշակույթի և սպորտի նախարարության միջոցների հաշվին:
Այսպիսով, Նախագծով նախատեսվում է 44,934.0 հազար դրամ գումար հատկացնել ՀՀ Արարատի մարզի Վեդի համայնքի Փոքր Վեդի բնակավայրի վարչական սահմաններում գտնվող և «Քաղաքատեղի Արտաշատ» պատմության և մշակույթի անշարժ հուշարձանի (պետական ցուցիչ՝ 3.49.2, այսուհետ՝ հուշարձան) տարածքում ներառված ֆիզիկական անձանց սեփականությունը հանդիսացող թվով 10 հողամասի նկատմամբ գույքային իրավունքների ձեռքբերման և պետական գրանցման համար: Հատկացվող գումարը բաղկացած է հետևյալ տարրերից.
· Հողատարածքի ձեռքբերման արժեքը՝ 44,423.4 հազար դրամ
Համաձայն «Հանրության գերակա շահերի ապահովման նպատակով սեփականության օտարման մասին» ՀՀ օրենքի 11-րդ հոդվածի 1-ին մասի՝ Օտարվող սեփականության դիմաց սեփականատիրոջը վճարվում է համարժեք փոխհատուցում: Համարժեք է համարվում օտարվող գույքի շուկայական արժեքից տասնհինգ տոկոս ավելի գումարը: 
«ՎԵԼՅՈՒ ՔՈՆՍԱԼԹ» ՍՊԸ-ի կողմից ս.թ. հունիսի 19-ին և 26-ին տրված եզրակացություններով ՀՀ Արարատի մարզպետի աշխատակազմի և «ՎԵԼՅՈՒ ՔՈՆՍԱԼԹ» ՍՊԸ-ի միջև ՀՀ Արարատի մարզի Վեդի համայնքի Փոքր Վեդի բնակավայրի վարչական սահմաններում գտնվող և «Քաղաքատեղի Արտաշատ» պատմության և մշակույթի անշարժ հուշարձանի (պետական ցուցիչ՝ 3.49.2) տարածքում ներառված թվով 10 հողամասի համար գնահատված շուկայական արժեքների հանրագումարը կազմել է 38,629.0 հազար դրամ[footnoteRef:1]: Հետևաբար, պահպանելով վերոնշյալ օրենսդրական դրույթը, հողատարածքի սեփականատիրոջը պետք է փոխհատուցվի 38,629*1,15=44,423.4 հազար դրամ գումարի չափով: 	 [1:  Սեփականության վկայականներում ամրագրված և քարտեզներով չափագրված մակերեսների միջև 4 հողամասի մասով առկա է տարբերություն (3-ի դեպքում՝ փաստացի մակերեսն ավելի մեծ է, իսկ 1-ի դեպքում՝ ավելի փոքր), նախագծով գումարը հատկացվում է փաստացի չափագրված մակերեսների հիման վրա գնահատված արժեքներով (երկու ձևով գնահատված արժեքների տարբերությունը 195.0 հազար դրամ է), վկայականներով սահմանված մակերեսների վերահաստատման դեպքում չծախսված գումարը կվերադարձվի ՀՀ պետական բյուջե:] 

· Գույքի նկատմամբ իրավունքների գրանցում՝ 40.0 հազար դրամ
«Գույքի նկատմամբ իրավունքների պետական գրանցման մասին» օրենքի հոդված 73-ի 1-ին մասի 2-րդ կետի համաձայն՝ գյուղատնտեսական նշանակության հողամասի նկատմամբ մեկ գույքային իրավունքի ծագման, փոփոխման կամ փոխանցման պետական գրանցման համար՝ 2,000.0 ՀՀ դրամ (յուրաքանչյուր հողամասի համար).
Վերը նշված օրենքի նույն հոդվածի 1-ին մասի 10-րդ կետի համաձայն՝ գյուղատնտեսական նշանակության մեկ միավոր հողամասի վերաբերյալ միասնական տեղեկանք տրամադրելու համար սահմանվում է պարտադիր վճար՝ 500.0 ՀՀ դրամ (յուրաքանչյուր հողամասի համար).
«Պետական տուրքի մասին» օրենքի հոդված 16-ի 36-րդ մասի 2-րդ կետի գ) ենթակետի համաձայն՝ գյուղատնտեսական նշանակության հողամասերի օտարման (առք ու վաճառքի, նվիրատվության, փոխանակման, փոխանցման) հիման վրա իրավունքի պետական գրանցում կատարելու համար գանձվում է բազային տուրքի չափով, այսինքն՝ 1000 դրամ (յուրաքանչյուր հողամասի համար).
ՀՀ կառավարության 2011 թվականի մայիսի 26-ի N 733-Ն որոշմամբ հաստատված «Նոտարի կողմից մատուցվող վճարովի ծառայությունների սակագները» հավելվածի 1-ին կետի 1-ին ենթակետի՝ գյուղատնտեսական նշանակության հողամասերի դեպքում անշարժ գույքի յուրաքանչյուր միավորի օտարման (փոխանակման, առուվաճառքի, հանձնման և այլն) պայմանագրերը վավերացնելու համար նոտարական ծառայության դիմաց վճարը սահմանվում է 500.0 ՀՀ դրամ (յուրաքանչյուր շինության համար):
Այսպիսով, գույքի նկատմամբ իրավունքների գրանցման համար գանձվող պետական տուրքերի և պարտադիր վճարների հանրագումարը կազմում է = 2,000.0*10+500.0*10+1,000.0*10+500.0*10=40,000.0 ՀՀ դրամ:

· Գույքի արժեքի գնահատում՝ 470.0 հազար դրամ
ՀՀ Արարատի մարզպետի աշխատակազմի և «ՎԵԼՅՈՒ ՔՈՆՍԱԼԹ» ՍՊԸ-ի միջև ՀՀ Արարատի մարզի Վեդի համայնքի Փոքր Վեդի բնակավայրի վարչական սահմաններում գտնվող և «Քաղաքատեղի Արտաշատ» պատմության և մշակույթի անշարժ հուշարձանի (պետական ցուցիչ՝ 3.49.2) տարածքում ներառված թվով 10 հողամասի շուկայական արժեքի գնահատման համար 2026թ. ապրիլի 7-ին կնքված N ՀՀԱՄ-ՀԲՄԾՁԲ-2026/2 ծածկագրով գնման պայմանագրի /պատճենը կցվում է/ 4.1 կետով նախատեսված վճարը կազմում է 470.0 հազար դրամ։

Կարգավորման նպատակը և բնույթը. 
         Որոշման նախագծի ընդունմամբ կապահովվի ՀՀ Արարատի մարզի Վեդի համայնքի Փոքր Վեդի բնակավայրի վարչական սահմաններում գտնվող և «Քաղաքատեղի Արտաշատ» պատմության և մշակույթի անշարժ հուշարձանի (պետական ցուցիչ՝ 3.49.2) տարածքում ներառված թվով 10 հողամասի օտարման գործարքը և համապատասխան գույքային իրավունքների գրանցումը:
          
Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարության մասնագետները: 
 
Իրավական ակտի կիրարկման դեպքում ակնկալվող արդյունքը. 
Որոշման ընդունման արդյունքում կապահովվի ՀՀ Արարատի մարզի Վեդի համայնքի Փոքր Վեդի բնակավայրի վարչական սահմաններում գտնվող և «Քաղաքատեղի Արտաշատ» պատմության և մշակույթի անշարժ հուշարձանի (պետական ցուցիչ՝ 3.49.2) տարածքում ներառված թվով 10 հողամասի ձեռքբերումը։
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ  փոփոխություններ և լրացումներ կատարելու, ինչպես նաև օտարվող գույքի սեփականատերերին փոխհատուցման նպատակով գումար տրամադրելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում:
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

Նախագիծը բխում է նաև ՀՀ կառավարության 2021 օգոստոսի 18-իթիվ 1363-Ա որոշմամբ հաստատված ՀՀ կառավարության  ծրագրի «4.9 ՄՇԱԿՈՒՅԹ» բաժնի․
·  մշակութային ժառանգության ոլորտում պետական քաղաքականությանը վերաբերող 1-ին ենթակետից, որով նախատեսվում է «հայկական պատմամշակութային ժառանգության պահպանության, ուսումնասիրության ... շարունակականության ապահովում»,
· 7-րդ ենթակետից, որով նախատեսվում է «մշակութային զբոսաշրջության զարգացմանն ուղղված ծրագրեի իրականացում ...»:

[bookmark: _GoBack]Նախագիծը բխում է նաև ՀՀ կառավարության 2025 թվականի դեկտեմբերի 18-ի N 1869-Ն որոշման 5-րդ կետի 2-րդ ենթակետից:


Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
Չկան:



